
Labanan ang kahibangan at lumalalang 
pasismo ni Gloria Arroyo 


ang talumpati ni Gloria Arroyo sa pagbubukas ng 

ika-14 na Kongreso nitong Hulyo 23. Malaking 
kahibangan ang deklarasyon ni Arroyo na mapabibi- 
lang ang Pilipinas sa hanay ng pinakamauunlad at pi- 
nakamodernong mga bansa sa loob ng 20 taon. Tu- 
song layunin ni Arroyo ang magayuma ang mamama- 
yan ng kanyang mga salita habang ginagamit ang 
sukdulang pasistang karahasan upang panatilihin ang 
kasalukuyang mapagsamantala at mapang-aping sis- 
tema. 

Kabulastugan ang ipinapangako ni Arroyo na pag- 
sulong ng Pilipinas. Sa kanyang halos isang oras 
na talumpati, wala siyang ginawa kundi mag- 
basa ng listahan ng mga kalsada, tulay at iba § 
pang proyekto sa kanyang P1.7 trilyong tat- 
long taong programang pang-imprastruktura. N 
Ang gayong mga proyektong pang-imprastruk- 
tura ay luma nang estilo ng panloloko ng dikta- 
durang Marcos at mga 
bulok na rehimen sa na- 
karaan upang silawin ang 
mamamayan at papaniwa- 
lain silang mayroong 
kaunlaran. 

Ang totoo, walang idi- 
nudulot na makabuluhang 
pagbabago sa 
ekonomya ang 
paggawa ng 
ilang mga kalsada o mga tu- 


natal pang-uulol sa mamamayang Pilipino 


Gawaing pangkultura 


Mga tampok 
sa isyung ito... 


ng mga bata 
sa kanayunan PAHINA 5 


Masem yu 


lay. Walang iaambag ang ganito lamang sa pagpapaun- 
lad ng atrasado at bulok na sistema ng produksyon sa 
Pilipinas. Hindi niyon nilulutas ang krisis sa ekonomya 
at kabuhayan ng mamamayan. Malala pa, ang gayong 
mga proyektong pang-imprastruktura ay gagamitin la- 
mang na palabigasan ni Arroyo at kanyang mga kasab- 
wat at sa katuus-tuusa'y magiging dagdag na pabigat 
lamang sa mamamayan. 

Ang kakulangan ng imprastruktura ay salamin, at 
hindi sanhi, ng labis na pagkaatrasado ng bansa. Kung 
walang kaakibat na pagbabago sa saligang sistema ng 
produksyon, walang ibang kabuluhan ang 
pagtatayo ng mga tulay at paglalatag ng da- 
an-daang kilometrong kalsada kundi ang 
pagtakpan lamang ang kalunus-lunos na 
ekonomya ng Pilipi- 
| nas. 

Para sa mama- 
mayang Pilipino, 
walang saysay ang 
daan-daang kilo- 
metrong kalsada 
samantalang 
lugmok sila sa 
sukdulang ka- 
hirapan. Salat 
na salat 
ang ma- 
sang mag- 
sasaka at 


US Congress, nanawa- 
gang itigil na ang 
pamamaslang PAHINA 9 


PAHINA 6 


manggagawa hindi lamang sa pama- 
sahe, kundi sa pambili ng makakain, 
damit at iba pang saligang panga- 
ngailangan. Sapol ng mamamayan 
na ang krisis sa ekonomya at kani- 
lang kahirapan ay nakaugat, hindi 
sa kakulangan ng kalsada o tulay, 
kundi sa kabulukan ng sistema. 

Lalo lamang pinatatampok ng 
kabulastugan ni Arroyo ang pagka- 
atrasado pa rin ng Pilipinas, mata- 
pos niya ilang ulit sabihing bu- 
mubwelo na ang ekonomya mula 
nang maupo siya sa poder noong 
2001. Pinatitingkad lamang ni Ar- 
royo ang katotohanang ang Pilipi- 
nas ay nananatiling malakolonya 
ng mga imperyalista at mayroon 
lamang malapyudal na ekonomya. 

Walang pambansang industriya- 
lisasyon at tunay na reporma sa lu- 
pa. Nananatiling nakasalalay sa 
mga dayuhang kapangyarihan ang 
ekonomya ng Pilipinas. Isa itong 
ekonomyang atrasado, di industri- 
yalisado, agraryo at palagiang ba- 
on sa krisis at utang. 

Walang tinukoy si Arroyo saan- 
man sa kanyang talumpati kung pa- 
paanong mapauunlad ang industriya 
at agrikultura at ang kabuhayan ng 
mamamayan. Katunayan, sa halip 
na bigyang-pansin at lutasin ang 

mga saligang sulira- 
nin ng ekonomya, 
ipinagpapatuloy at 
ipinagtatanggol la- 
mang ni Arroyo ang 
mga ito. Si Arroyo at 


ang naghaharing 
uring malalaking 
komprador, malala- 


king asendero at da- 
yuhang malalaking 
kapitalista ang pa- 
ngunahing nakikina- 
bang sa sistemang 
ito. 

Sa nakaraang 
anim na taon sa ila- 
lim ni Arroyo, ang ganitong kalaga- 
yan ay lalong pinasahol pa sa pama- 
magitan ng mga patakarang nagta- 
taguyod sa imperyalistang “globali- 
sasyon.” Puspusang isinakatuparan 
ni Arroyo ang liberalisasyon, dere- 
gulasyon, pribatisasyon at denasyu- 
nalisasyon ng ekonomya na 
nagbunsod ng pagkawasak ng lokal 
na produksyon. 

Kabilang sa mga hakbanging 
ito ang pagbibigay ng buong laya 
sa pagtatambak sa bansa ng mga 
imported na sobrang produkto sa 
kapinsalaan ng mga lokal na indus- 
triya at agrikultura. Binigyang-da- 

an ang lubu- 
sang pagkon- 
trol ng mga 
imperyalistang 
puhunan sa la- 
hat ng sangay 
ng  pamban- 
sang ekono- 
mya mula sa 
mga estratehi- 
kong industri- 
ya hanggang 
sa mga bang- 
ko, pampubli- 
kong yutilidad, 
serbisyo at 
pagtitingi. Bi- 
nibigyan rin ng buong laya na ma- 
kapandambong ng likas na yaman 
ang mga dayuhan, laluna ang mga 
kumpanya sa pagmimina. Binibig- 
yan ng buong laya ang mga dayu- 
hang malalaking kapitalista na hi- 
gupin ang lokal na kapital. Saman- 
tala, nakatuon ang patakarang pa- 
nanalapi ni Arroyo sa walang kata- 
pusang pagbabayad-utang. 

Nagdudulot ang mga ito ng to- 
do-todong pagkawasak ng mga 
produktibong pwersa ng bansa, 
malawakang disempleyo at papala- 
lang kahirapan at kagutuman ng 
mamamayan. Lalong pinalalala pa 
ito ng pagkakait ng karampatang 
badyet para sa edukasyon, kalusu- 
gan, pabahay at iba pang serbi- 
syong panlipunan, samantalang 
papabigat na buwis ang pinapa- 
pasan sa mamamayan. 

Ang nagpapatuloy na malawa- 
kang kahirapan at kaapihan ay 
nagtutulak sa mamamayan na bag- 
tasin ang landas ng pakikibaka at 
rebolusyonaryong paglaban. Ang 
desperasyon at galit ng mamama- 
yan ay patuloy na nag-aalimpuyo, 
kumukulo at nagbabantang suma- 
bog sa isang makapangyarihang 
daluyong ng protesta. 

Kaakibat ng kanyang kahiba- 
ngan at panlilinlang, desperadong 
sinusupil ni Arroyo ang nag-aalim- 
puyong galit at pagtutol ng mama- 

mayan gamit ang buong pasistang 
lakas ng estado. Pinakatarget ng 
pandarahas ng rehimen ang rebolu- 
syonaryong kilusan at pinagsusus- 
petsahang baseng masa nito, mga 
hayag na militanteng demokrati- 
kong organisasyon at iba pang ma- 
sugid na tumututol sa rehimen at 
mga patakaran nito. Malawakan 
ang pamamaslang, pagdukot, pag- 
kulong, pagtortyur, pagbuwag sa 
mga rali at iba pang aksyong pro- 
testa. 

"Ang lakas ko bilang presidente 
ay nahahangganan lamang ng aking 
kapasyahan." Ito ang deklarasyon ni 
Arroyo sa kanyang talumpati--isang 
basbas sa kampanya ng pampuliti- 
kang panunupil na isinasagawa ng 
kanyang mga pwersang militar, pa- 
ramilitar at pulisya laban sa mama- 
mayang Pilipino. Banta rin niya ito 
na sasahol pa ang karahasan sa pag- 
wawasiwas niya ng kanyang bagong 
sandata--ang Human Security Act 
of 2007--laban sa mga tutol sa 
kanyang paghahari. 

Walang ibang makareresolba sa 
nagpapatuloy na atrasado, mapan- 
dambong at mapang-aping reak- 
syunaryong malakolonyal at mala- 
pyudal na sistemang panlipunan sa 
bansa kundi ang pagsusulong ng 
pambansa-demokratikong rebolu- 
syon at paglulunsad ng mga pakiki- 
bakang anti-imperyalista, antipyu- 
dal at antipasista. 

Mapauunlad lamang ang bayan 
sa pamamagitan ng pagkamit ng 
lubusang pambansang soberanya at 
kalayaan sa ekonomya mula sa mga 
kuko ng imperyalismong US at pa- 
pet na reaksyunaryong estado. Da- 
pat ipatupad ang pambansang in- 
dustriyalisasyon at tunay na repor- 
ma sa lupa na magsisilbing motor 
ng modernisasyon at tunay na pag- 
unlad ng ekonomya. Para lumaya 
ang mamamayan mula sa pang-aapi 
at panunupil, dapat itayo ang re- 
bolusyonaryong gubyernong bayan 
at ang dapat pairalin ay ang tunay 
na demokrasyang bayan. ABI 

Protesta sa SONA ni Arroyo 


Pambansa sa Commonwealth Avenue, Quezon City, sa labas ni- 


Hee nagtatalumpati si Arroyo sa ika-14 Kongreso sa Batasan 


to ay idinaos ng iba't ibang progresibong organisasyon at mga 
alyado ng BAYAN ang “SONA ng Bayan”. 


Umaga pa lamang ng Hulyo 
23 ay dumating na sa Ever Go- 
tesco ang mga raliyista mula sa 
Southern Tagalog ngunit malu- 
pit silang itinaboy ng mga anti- 
riot police. Sa kabila ng mga 
panggigipit na ito (10,000 pulis 
ang ipinakat bukod pa sa naka- 
istambay na militar), umabot 
noong bandang alas-2:00 ng ha- 
pon sa 8,000 ang dumalo sa 
“SONA ng Bayan”. 

Dagdag sa mga aktibistang 
kasapi ng KMU, Kadamay, KMP, 
Pamalakaya, LFS, Anakbayan, 
Kalikasan-PNE, Karapatan, Ba- 
yan Muna, Gabriela Women’s 
Party at Anakpawis, dumalo rin 
ang 50 aktibista mula sa Belgi- 
um, Burma, Canada, Korea at US. 
Naghandog ng mga awit at sa- 
yaw ang mga aktibista mula sa 
Korea at BAYAN-USA Chapter. Sa 
buong hapon na iyon, nakihalu- 
bilo sa mga aktibista si Sen. Ana 
Consuelo “Jamby” Madrigal sa 
halip na makinig sa talumpati ni 
Arroyo. 

Nagkaroon din ng mga pag- 


kilos sa Iloilo City (2,000) Roxas 
City (700), Kalibo (350), Bacolod 
City (1,000), Cebu City, Davao City, 
Daraga, Albay at Laoag City sa 
Ilocos Norte. 

Sa ibayong dagat, naglunsad 
ng kilos protesta ang Kapatiran sa 
Gitnang Silangan sa Jeddah, Saudi 
Arabia. Nagkaroon din ng pagkilos 
ang mga migrante sa Hong Kong sa 
ilalim ng United Filipinos (Unifil) 
in Hong Kong. Umabot sa 400 ka- 
sapi ng Unifil ang nagmartsa pa- 
puntang konsulada ng Pilipinas 
noong Hunyo 22, bisperas ng ta- 
lumpati ng Arroyo. 

Sa Canada, nagpiket ang mga 
kasapi ng Montreal Centre for Phi- 
lippine Concerns noong Hulyo 23 
sa Montreal. Sumama sa piket ang 
PINAY, organisasyon ng mga kaba- 
baihang Pilipina sa Quebec at iba 
pang mga organisasyong Pilipino 
at kanilang mga tagasuporta. 

Naglunsad rin ng mga kilos pro- 
testa sa apat na syudad ng USA—sa 
New York, Seattle, Los Angeles at 


sundan sa “Protesta...,” pahina 4 

Pilipinas, 
nahuhuli 
sa Asia 


inawalansaysay mismo ng 

maka-imperyalistang institu- 
syong Asian Development Bank 
(ADB) ang pinagsasabi ni Gloria 
Arroyo na magiging maunlad at 
industriyalisado ang Pilipinas sa 
loob ng 20 taon. 

Lumabas sa pag-aaral ng ADB 
na isa ang Pilipinas sa pinakana- 
huhuli sa pag-unlad sa buong 
Asia-Pacific Region, kahit kumpa- 
ra sa iba pang bansang napapabi- 
lang sa mga atrasado at di 
industriyalisadong mga bansa sa 
rehiyon. Ayon sa pag-aaral, kung 
ikukumpara ang tantos ng pag- 
unlad ng Per Capita Gross Domes- 
tic Product (Per Capita GDP o lo- 
kal na produksyon ng bawat ma- 
mamayan) sa iba't ibang bansa, 
mababa sa abereyds ng buong re- 
hiyon (HK55,298 katumbas ng 
P30,500) ang sa Pilipinas 
(HK51,914 o katumbas ng 
P11,000). Napakalayo rin nito sa 
mga pinakamatataas na antas: 16 
ulit na mas mataas ang sa Brunei 
Darussalem kumpara sa Pilipinas, 
14 ulit na mas mataas ang sa Si- 
ngapore at doble na mas mataas 
maging ang sa Thailand. 

Ayon pa sa ADB, aabutan ng 
77 taon bago maabot ng Pilipinas 
ang antas ng Brunei Darussalem 
at 23 taon para maabutan ang 
Thailand. AB) 


mula sa pahina 3 “Protesta...,” 


San Francisco sa California. Pina- 
munuan ang mga ito ng BAYAN-USA 
at National Alliance for Filipino 
Concerns ang protesta sa harap ng 
Philippine Consulate sa New York. 
Sumama sa pagkilos ang tinaguri- 

Datos ng kahirapan 


Lo naghihirap ang masang 
anakpawis sa ilalim ng rehimeng 
Arroyo. 

Umaabot sa 69 milyon o 80% ng 
mga Pilipino ang nagtitiis sa mas 
mababa pa sa P96 bawat araw. Lam- 
pas 46 milyon ang dumaranas ng gu- k 
tom araw-araw. 

Kung pagsasama-samahin ang la- 
hat ng mga kita (income) ng mama- 
mayan, 37% nito ay nakokopo ng pi- 
nakamayayamang 10% ng mga pami- 
lya sa bansa. Umaabot sa 31% ang 
kanilang bahagi sa kabuuang gastos at 63% sa kabuuang naimpok ng 
bansa. 

Sa kabilang banda, pinaghahati-hatian ng 70% ng mga pamilya 
ang 35% ng kabuuang kita. Umaabot lamang sa 39% ng kabuuang 
gastos ang kanilang bahagi at napakaliit lamang na porsyento sa ka- 
nila ang nakakapag-impok. 

Maraming pamilya ang lubog sa utang (30% sa pinakamahihirap 
na pamilya) dahil sa kakulangan ng kanilang kita para sa pagkain at 
iba pang pangangailangan. 

Mas mababa ngayon ang tunay na halaga ng sahod at sweldo. Da- 
hil sa taas ng presyo ng mga bilihin at serbisyo, ang isang piso (P1) 
ay nagkakahalaga na lamang ng 70 sentimo sa pamilihan. 

Patuloy na nakapako ang sahod sa P300/araw gayong ayon mis- 
mo sa mga tantya ng gubyerno, kakailanganin ng isang anim-kataong 
pamilya ng P788 bawat araw para mabuhay nang disente. 

Pinakamataas ngayon ang tantos ng disempleyo at kakulangan ng 
trabaho. Abereyds na walong pagawaan ang nagsasara bawat araw na 
nangangahulugan ng pagkakasisante ng 156 manggagawa kada araw. Di 
nakakapagtaka na mahigit 3,000 manggagawang Pilipino ang nangingi- 
bang-bansa araw-araw para makakita lamang ng sapat na trabaho. 

Sa ngayon, umaabot na sa 30 milyong Pilipino o 34% ng popula- 
syon ang maituturing na maralitang tagalunsod. Mahigit 40% ng po- 
pulasyon sa mga syudad ay nakatira sa mga komunidad nang walang 
disenteng bahay at batayang panlipunang serbisyo. 

Ayon naman sa sarbey ng IBON Foundation nitong Hulyo, umabot 
sa 76.8% ng mga Pilipino ang tumuturing sa kanilang mga sarili na 
dukha. Mas mataas ito kaysa sa 67.6% na resulta noong Enero at 69.3% 
noong Hulyo 2006. ABI 


ang “Sentosa 27”. (Mga Pilipinong 
health care giver na niloko sa US ng 
Sentosa, isang dayuhang recruit- 
ment agency.) Sumuporta sa kanila 
ang ibang organisasyong pangmi- 
grante na nakabase rin sa New York. 

Sa Los Angeles, sumama sa 
protesta ng Bayan-USA ang Habi 


Arts, Anakbayan at Pilipinos Orga- 
nizing Workers for Empowerment 
and Respect. Sa Seattle, naglun- 
sad ng “white ribbon movement” 
ang Pinay sa Seattle, Anakbayan 
at Philippine-United States Soli- 
darity Organization sa Philippine 
Fiesta. ABI 

Gawaing pangkultura 
ng mga bata sa kanayunan 


a mga rebolusyonaryong baseng masa, kabilang ang mga bata sa 
masiglang nakapag-aambag sa pagsusulong ng rebolusyonaryong 
gawaing pangkultura at iba pang rebolusyonaryong gawain sa 


baryo. 


Sa isang sonang gerilya sa Bi- 
col, isang grupo ng mga batang 
aktibistang pangkultura ang ma- 
siglang gumagampan ng mga ga- 
waing pangkultura kaakibat ng 
paglulunsad ng mahahalagang 
kampanyang masa. 

Isa sa kanila si Rica, 19 taong 
gulang. Narekrut siya sa grupong 
pang-organisa ng mga bata nang 
imbitahan siyang magtanghal sa 
anibersaryo ng Partido sa kanilang 
lugar noong 15 taong gulang pa la- 
mang siya. 

Sa gabay ng lokal na yunit ng 
Bagong Hukbong Bayan at kasama 
ang isang nakababatang kapatid at 
isang pinsan, sinimulang buuin ni- 
na Rica ang grupong pang-organi- 
sa ng lokal na balangay ng Sama- 
han ng Makabayang Bata (SMB), 
ang rebolusyonaryong organisa- 
syon ng mga bata sa kanayunan. 
Nakarekrut pa sila ng dagdag 
na mga myembro mula sa ka- NG 
nilang mga kalaro, kaklase at Ny 


malalayong kamag-anak. Nang Ng 


ipagpaalam ang pagpapasapi HA 
rito ng mga bata, malugod na 
sumang-ayon ang kanilang mga 
magulang, laluna nang ipaliwanag 
sa kanila ng mga kasama sa huk- 
bong bayan ang halaga ng ma- 
giging gawain ng kanilang mga 
anak sa SMB. 

Taong 2005 nang mabuo 
ang SMB sa baryo na may 10 
myembrong edad 8-16 
anyos. Ipinailalim ang 
grupo sa pangangasiwa ng 
lokal na balangay ng PKM 
(Pambansang Katipunan ng 
mga Magbubukid). Ginaga- 
bayan din sila ng sangay # 

ng Partido sa baryo. Noong una'y 
isang nakatatandang pinuno ng 
PKM ang tumayong timlider ng na- 
sabing organisasyon. Di nagtagal 
ay tuluyang ipinaubaya na kay Rica 
ang pamumuno sa SMB. 

Kabilang sa mga kampanyang 
nilahukan ng SMB ang pagpababa 
sa singil sa resikada (porsyentong 
ibinabawas ng mga kumprador sa 
presyo para umano sa pagpapatuyo 
ng kopra dahil sa pagkabasa nito) 
at ang paglaban sa militarisasyon 
sa kanilang lugar. 

Sa murang mga edad nila'y ka- 
lahok na sila sa produksyon at du- 
maraan sa hirap, kaya lubos na na- 
babatid nila ang mga ipinaglala- 


ban ng mga taumbaryong magsa- 
saka. Nakasalalay ang kabuhayan 
nila sa paggigiit ng paglaban sa 
iba't ibang paraan ng pagsasaman- 
tala at pandaraya ng mga kompra- 
dor, panginoong maylupa at iba 
pang naghaharing uri. Bukod sa 
nasasaksihan at napag-aalaman 
nilang mga kaso ng karahasan at 
pagmamalupit ng mga kaaway na 
militar sa mga magulang nila at 
iba pang taumbaryo, may mga 
pagkakataong sila mismo ay bikti- 
ma rin ng pandarahas at panana- 
kot ng militar. Pinag-iinitan sila 
ng militar sa kanilang mga pagta- 
tanghal at kung minsan ay kinuku- 
nan sila ng litrato at hinaharas ng 
mga sundalo sa mga tsekpoynt. Sa 
ganitong mga pagkakataon ay hin- 
di na nila muna itinutuloy ang ka- 
nilang pagtatanghal para hindi si- 
la malagay sa dagdag na panganib. 
Sa kabila ng mga ito'y hindi sila 
natitinag sa kanilang gawain. 
Tuluy-tuloy na nagpapakahusay 
ang mga bata sa kanilang mga pre- 
sentasyon sa pamamagitan ng mga 
pag-aaral, workshop at pag-eensa- 
yo. Nakabuo na ang grupo ng mga 
dula at kanta para sa ka- 
nilang mga pagtatang- 
hal. May pagkakataong 
pinapalitan lamang ni- 
la ang mga liriko ng 
ilang burgis na kanta 
para bigyan ng rebolu- 
syonaryong kahulugan 

ang mga ito at 
maiugnay sa kampa- 
nyang masa. 


Sila-sila na ang 
nag-iinisyatiba sa kani- 
lang mga pagsasanay 
para sa kanilang mga 

pagtatanghal, 


; di tulad ng 
fa dati na tinu- 
J turuan pa sila 
Y ng mga kasama sa 
hukbong bayan at 


iba pang nakatatan- 
da sa kanila. 


Bata pa man ay huwaran na si- 
la sa mga kapwa bata sa kanilang 
lugar. Batid ng mga myembro ng 
SMB ang kanilang karapatan bilang 
mga bata bukod sa mga bagay na 
maaari na nilang iambag sa rebo- 
lusyon. Maaga pa lamang ay natu- 
tutunan na nila ang pakikibagay at 
paglilingkod sa mga kapwa bata at 
sa lipunan, at kung papaano ang 
maayos na pagpapatakbo ng orga- 
nisasyon. Halimbawa, nagbaba- 
langkas sila ng plano at nagtatasa 
sila pagkatapos ng bawat pagta- 
tanghal. Naglulunsad rin sila ng 
pagpuna at pagpuna sa sarili. Ipi- 
natitimo rin sa kanila ang kahala- 
gahan ng pagkilos nang lihim. 

Ngunit ang pinakamalaking 
naging ambag ng SMB ay ang pag- 
sasanib ng ilang myembro nito sa 
BHB kapag inabot na nila ang ta- 
mang edad. Apat na sa mga da- 
ting kasapi nila ay mga Pulang 
mandirigma na at nagbabalak 
ding sumapi sa BHB ang marami 
pang iba pag-abot nila ng 18-ta- 
ong gulang. Bilang mga batang 
rebolusyonaryo, nakikita na nila 
ang kahalagahan ng armadong pa- 
kikibaka. 

Sa inupuan ng lokal na yunit 
ng BHB na paglalagom ng karanas- 
an sa pagbubuo ng SMB, nakita 
ang mahalagang ambag nito sa 
pag-oorganisa ng masang magsa- 
saka at pagsusulong ng rebolu- 
syong agraryo. Partikular na hina- 
lawan ng aral ang tulong ng pag- 
tatanghal ng grupong pangkultura 
ng mga bata sa pagsusulong ng 
kampanyang masa laban sa resika- 
da at para sa pagpapataas ng pre- 
syo ng kopra. Tinukoy din ang pa- 
pel ng grupo bilang balon ng mga 
nagpapasyang maging Pulang 
mandirigma pagsapit sa wastong 
edad. Batay sa lahat ng ito ay bu- 
muo ang nasabing yunit ng BHB 
ng burador ng mga obserbasyon at 
punto para sa hakbang-hakbang na 
pag-oorganisa ng grupo ng mga 
bata sa baryo. ABI 

Sama-samang pagkilos ng komunidad 


Masem yu! 


Ang balitang ito ay halaw Paran 
sa isyung Hunyo-Hulyo RPE 
2007 ng Dangadang, Magi -S 
ang rebolusyona- 4 DM 

ryong pahayagan ibg 

ng rehiyong Ilocos- 
Cordillera. Dagdag gf PENA 
ito sa nauna nang fg. a A 
naibalita sa Ang PEs. WD ama NG 
Bayan hinggil sa g yoy TI i 
mobilisasyon ng fa A K 


taumbayan para j 
palayain ang anim 43 ci Na 
na kabataang ta- i% ky 7 P 
ga-Kili, Tubo, Abra Y% ET 

na pinagdarakip wek 

at ikinulong ng Pam 4 

mga pasistang Ng 

militar. Pagtutuwid rin 

ito sa nauna nang naibalita na lahat ng mga biktima ay kabataang es- 
tudyante ng Sagada, Mt. Province. 


babaeng taga-Kili, Tubo, Abra noong Byernes, Hunyo 15. Kasa- 

bay nila ang dalawang lalaking kabataang taga-Kili rin na nag- 
aaral sa Bangaan, Mt. Province na pauwi rin sa baryo. Habang bina- 
bagtas nila ang daang Bangaan-Buasao-Kili, nabalitaan nilang may 
operasyon ang militar sa hangganan ng Ilocos Sur, Mt. Province at 
Abra, na sumasaklaw sa kanilang baryo. Dahil ang dinadaanan nila ay 
normal na ruta ng mamamayan sa lugar, kabado man ay itinuloy ng 
mga babae ang paglalakad sa pagnanais na maiuwi nila agad ang ka- 
nilang kita mula sa pakikisaka. Gayundin ang mga kabataang estud- 
yante na may kaugaliang umuwi sa kanilang mga pamilya tuwing 
Byernes pagkatapos ng mga klase. 

Nakasalubong nila sa daan ang mga tropa ng 41st IB na kilala sa 
maraming paglabag sa karapatang-tao. Walang kaabug-abog na hinu- 
li ng mga sundalo ang apat na babae (sina Josie Padingil, 35: Isabel 
Lawagan, 37: Josefa Banglay, 45: Jane Dumalig, 26) at dalawang ka- 
bataan (sina Egan Lumebyang, 18 at Sumil Maguinsay, 15). Tinakot 
at ininteroga ng mga sundalo ang mga biktima at sapilitang isinama 
sa operasyon. Pinagsuot pa ng komoplahe ang dalawang lalaki ha- 
bang naglalakad sa bundok para malagay sila sa kapahamakan kung 
may maeengkwentrong mga pwersa ng Bagong Hukbong Bayan. 

Samantala, sa Baryo Kili, nagsimula nang maalarma ang mga ka- 
mag-anak ng anim na nawawala. Kataka-takang ilang araw nang hin- 
di pa dumarating ang mga ito, samantalang walo hanggang sampung 
oras lamang ang lakad mula Bangaan hanggang Kili. 

Sa pakikipag-ugnayan sa mga taga-Sagada sa pamamagitan ng 
lambat ng komunikasyon sa radyo ng mga baryo, nalaman nilang na- 

Pi. na mula sa pakikisaka sa Sagada, Mt. Province ang apat na 


kaalis naman ng Sagada ang anim. 
Agad nag-usap ang mga taga-Kili 
para puntahan ang Sagada at 
alamin ang eksaktong nangyari sa 
mga nawawala. Ipinaabot din sa 
lambat ng radyo sa lahat ng baryo 
sa hangganan ng Abra at Mt. 
Province ang paghahanap nila sa 
mga nawawalang taga-Kili. Magka- 
sabay ang mga mamamayan ng Ba- 
ngaan at Kili na nagmobilisa para 
hanapin ang anim. Pinuntahan ni- 
la ang mga upisyal ng kani-kani- 
lang lokal na pamahalaan upang 
makatulong sa paghahanap. Pinun- 
tahan din nila ang mga kalapit 
na kampo militar ngu- o” 
nit todo-tanggi ang £” 
mga upisyal ng AFP 
doon na may 
alam sila tung- 
kol sa mga 
nawawala. 
Naipaa- 
bot din sa 
mga yunit ng 
BHB ang 
nangyaring 4, 
pagdukot ba- 
gamat hindi kum- 
pleto ang datos na nakuha ng mga 
gerilya. Ang nakaabot lamang sa ka- 
nila ay anim na kabataan ang nawa- 
wala at posibleng nadukot ng ka- 
away. Agad itong ipinarating sa 
mga kinauukulan at naipaabot sa 
Ang Bayan. Nanawagan noong Hu- 
nyo 21 si Gregorio "Ka Roger” Rosal, 
tagapagsalita ng Partido, na agad 
palayain ang anim na biktima. Ki- 
nundena niya ang pagdukot ng mi- 
litar sa mga kabataan. Kinundena 
rin ni Simon “Ka Filiw” Naogsan, ta- 
gapagsalita ng Cordillera Peoples" 
Democratic Front ang AFP at pin- 
anawagang itigil na ang isinasaga- 
wang mga operasyong militar at te- 
rorismo ng AFP sa Abra, Mt. 
Province at Ilocos Sur, na nagpapa- 
hirap sa mga taumbaryo sa kabun- 
dukan at bumubulabog sa kanilang 
gawaing pangkabuhayan. Inilantad 
rin niya na ginagawang kampo ng 

mga militar ang ilang paaralan at 
dahil dito ay natigil ang pag-aaral 
ng mga bata. 

Pagkatapos nito, naging tampok 
nang balita ang pagdukot sa anim 
na kabataan sa lokal at nasyunal na 
radyo, telebisyon at dyaryo. Nagka- 
lubid-lubid ang dila ng mga upisyal- 
militar sa pag-iimbento nila ng mga 
kwento hinggil sa pagkawala ng 
anim. Ayon kay Maj. Gen. Rodolfo 
Maclang, hepe ng 5ID, pumasyal la- 
mang daw sa Baguio ang mga ito. 
Nagpasaring naman ang hepe ng 
503rd Bde na si Col. Loreto Rirao na 
baka BHB ang dumukot sa 
mga nawawala dahil guma- 
gamit daw ito ng mga bata. 
Aniya, itinanggi naman ng 
meyor ng Tubo na may na- 
wawalang kabataan. Suba- 
> lit nang sabihin na ng 

naturang meyor na may 
hinahanap nga si- 
lang mga nawawa- 
lang taga-Tubo ay 

pinalitan ni Ri- 
$Å rao ang kwento 
at sinabing na- 
wala raw sa 
bundok ang mga ito! Inulit din niya 
ang katawa-tawang kwento na na- 
masyal daw muna sa Baguio ang 
mga nawawala. 

Sa lakas na ng presyur mula sa 
mamamayan ay napilitan ang mili- 
tar na palayain ang apat na babae 
noong huling linggo ng Hunyo. 
Ngunit patuloy nilang ikinulong sa 
kampo militar ang dalawang kaba- 
taang estudyante. 

Nabalitaan ng mga taga-Kili at 
Sagada na doon ikinulong sa mala- 
yong kampo ng 41st IB sa Lagangi- 
lang, Abra ang mga estudyante. 

Nagbuo ulit ng malaking dele- 
gasyon ang mga taga-Kili para bu- 
myahe papuntang hilagang Abra 
noong Hunyo 25. Humingi rin sila 
ng tulong para rito mula sa mga 
upisyal ng kani-kanilang bayan. 
Nang mapilitan na silang harapin 
ang delegasyon, inamin na rin ng 


mga upisyal sa kampo na hawak 
nga nila ang dalawa. Pero nagpalu- 
sot sila na kaya lamang daw nila hi- 
nawakan ang mga ito ay para pro- 
teksyunan sila at hindi madukot ng 
BHB. Dagdag sa pagsisinungaling, 
ipinagkanulo pa nga raw ng dala- 
wang kabataan ang kinalalagyan ng 
mga kampo ng BHB. 

Galit na galit ang mga kamag- 
anak at kababaryo ng anim na di- 
nukot sa mga ginawa ng militar, la- 
lo na sa pagkaladkad sa mga kaba- 
taan sa mga operasyon nila. Pinro- 
testa nila ang isiniwalat ng dala- 
wang biktima na ipinailalim sila sa 
sikolohikal na tortyur. Iginiit ng 
mga taumbaryo na itigil na ang 
mga operasyong militar dahil sa la- 
ki at tindi ng idinudulot nitong 
pinsala sa kanilang kabuhayan. 

Tinugunan ng BHB ang mahig- 
pit na hiling ng mamamayan sa 
tatlong prubinsya na parusahan 
ang mga pasistang pwersa dahil sa 
ginagawa nilang mga karahasan at 
pagpapahirap sa mamamayan. La- 
king tuwa ng mamamayan doon 
nang maibalita ang pag-ambus ng 
BHB noong Hunyo 17 sa isang yu- 
nit ng 50th IB sa Pananuman, Tu- 
bo at ang matagumpay na taktikal 
na opensiba ng Agustin Begnalen 
Command sa Luba, Abra laban sa 
mga pwersa ng 41st IB noong Hu- 
nyo 25. Sa ambus sa Tubo, isang 
sundalo ang namatay at marami 
pa ang sugatan. Kinailangan pang 
magpatawag ng helikopter ang ka- 
away para bombahin ang lugar at 
iatras ang kanilang mga sugatan. 

Pitong sundalo naman ang na- 
matay sa labanan sa Luba. 

“Masem yu!” sabi ng mama- 
mayan sa lugar. “Aped yu tiliwen 
nan an-ak mi ay maid basbasol da. 
Pinaligat yu, binutbuteng yu sa 
pay insarang daida as peggad.” 
(Mabuti nga sa inyo. Basta na la- 
mang ninyo kasi dinudukot, pina- 
hihirapan, tinatakot at inilalagay 
sa panganib ang aming mga 
anak.) ABI 

Fraiz PANANALANTA NG PASISTANG ESTADO 
Apat na sibilyan sa Leyte, 
minasaker ng militar 


po- ang biktima ng milita- 
risasyon sa kanayunan at ka- 
lunsuran. Apat na sibilyan ang mi- 
nasaker ng nag-ooperasyong mga 
sundalo sa Leyte habang papara- 
ming maralitang komunidad sa Ka- 
maynilaan ang pinapakatan ng da- 
an-daang tropa. Sa Kalinga, walang 
nakamit na katarungan ang 11 bik- 
tima ng pagmasaker ng militar at 
pulisya noong Hunyo nang abswel- 
tuhin ang mga tropang responsab- 
le sa karumal-dumal na krimen. 

Hulyo 23. Pinagbabaril ng mga 
nag-ooperasyong tropa ng 19th IB 
ang apat na sibilyang pinaghihina- 
laan nilang myembro ng Bagong 
Hukbong Bayan sa Barangay Ting- 
hub, Villaba, Leyte. Nasawi sina Fe- 
liciano Labrador, ang kanyang asa- 
wang si Leonora, ang kanilang 12- 
taong gulang na anak na si 
Anthony at isa pang nagnganga- 
lang Jezrel sa sinasabi ng militar 
na lehitimo umanong engkwentro. 
Mariing pinabulaanan ng mga ka- 
mag-anak ng mga biktima na 
myembro ng BHB ang mga pinag- 
babaril. “Mga ordinaryo lang silang 
sibilyan,” giit nila. Pinabulaanan 
din ng mga pulis sa naturang lugar 
na nagkaroon ng engkwentro sa pa- 
gitan ng mga gerilyang pwersa ng 
BHB at ng militar. 

Hulyo 10 hanggang ngayon. 
Mariing binatikos ng mga militan- 
teng grupo ang muling pagtatalaga 
sa mga maralitang komunidad ng 
Metro Manila ng mahigit 200 tro- 
pang militar para labanan ang pre- 
sensya umano ng mga myembro ng 
BHB sa naturang mga lugar. Sini- 
mulang italaga ang 70 tropa sa 
Quezon City, 30 tropa sa Taguig at 
karagdagang 160 tropa sa Maynila 
at Caloocan noong ikalawang ling- 

go ng Hulyo. Habang nasa komuni- 
dad ay maglulunsad ang militar ng 
mga pulong masa at bibisitahin ni- 
la ang mga day care center para 
ipaalam sa mga bata ang umano'y 
kasamaang dulot ng komunismo. 
Ikalawang linggo ng Hulyo. 
Sa Kalinga, sa halip na parusahan 
ang mga pulis at militar na nag- 
masaker sa mga setler sa Sityo 
Malapiat, Barangay San Pascual, 


Rizal noong Hunyo 25 (tingnan 
ang isyung Hulyo 7 ng Ang Ba- 
yan), pinawalansala sila ng mga 
imbestigador at regional director 
ng Commission on Human Rights 
(CHR)-Cordillera. Sa ulat na isinu- 
mite ng mga imbestigador sa CHR, 
sinabi nila na pagdepensa lang 
umano ang ginawang pamamaril 
ng mga pulis at militar sa mga 
setler. AB] 


5 CAFGU minasaker ng mga sundalo 


imang elemento ng CAFGU ang minasaker ng mga elemento ng 

29th IB sa Kinamaybay, Las Nieves, Agusan del Norte noong Hu- 
nyo 28. Pinagbuntunan ng galit ng mga sundalo sina Joel Bilayong, 
Albert Tanyo, Humoc Tinabla, Legal Mansinugdan at Junie Bilayong 
matapos silang mabigong habulin ang mga Pulang mandirigmang 
nagsagawa ng reyd sa detatsment sa 23rd IB noong Hunyo 27 sa 
Lawan-Lawan, Las Nieves, Agusan del Norte. Namatay sa reyd na ito 


ang kumander ng detatsment. 


Kasama ng mga sundalo ang naturang mga elemento ng CAFGU 
sa pagtugis sa mga mandirigma. Patraydor silang binaril ng mga sun- 
dalo sa simpleng pagdududang nakipagsabwatan sila sa BHB. Upang 

pagtakpan ang kanilang krimen, pinalabas ng 


Pero dahil marami ang nakasaksi sa gina- 

wang pagpaslang ng mga sundalo sa kanilang mga 
kasamahan, kaagad itong naging usap-usapan. 
Nagdulot na ito ng matinding demoralisasyon 
sa hanay ng CAFGU. Nang malaman ng iba 


A WG 


Z N 


RPG, 
BE 


pang elemento ng CAFGU sa 
lugar ang nangyari, agad 
sej silang nagsilisan. Kaagad 
, namang ibinunyag ng mga 
3 kamag-anak ng biktima sa 
mga lokal na radyo ang mga tu- 


nay na pangyayari. Pero dahil sa 


KA ~ pananakot, napilitan ang mga ka- 


mag-anak na pansamantalang ia- 


PASS i 
AN Sd Se 7] tras ang kanilang mga hinaing. 
Kinundena ng National Democratic Front-North Central Mindanao 


sundan sa “5 Cagfu...,” pahina 9 

PANANALANTA NG PASISTANG ESTADO 


ii 


Itigil na ang pampulitikang karahasan, 
panawagan ng kongreso ng US kay Arroyo 


pampulitikang pamamaslang at iba pang pang-aabuso sa karapa- 
tang-tao sa Pilipinas. Ang mga kongresman ay kapwa galing sa 
partidong Republican at Democrat. Sa isang liham na ipinadala nila nitong 
Agosto 1 kay Gloria Arroyo, sinabi ng mga Amerikanong kongresman na 
“dapat agaran nang wakasan” ang “mga nagpapatuloy na hayagang pama- 


Me kinundena ng 49 na kongresman ng US ang walang habas na 


maslang at marami pang paglabag sa karapatang-tao” sa bansa. 


Dagdag nila, dahil na- 
kikita sa maraming nai- 
sadokumentong kaso 
ng mga ekstrahudisyal 
na pamamaslang at ki 
pang-aabuso sa ka- 
rapatang-tao naf 
sangkot ang rehi- f 
men at mga gala- | 
may nito sa militar at 
pulisya, marapat lamang na 
imbestigahan at parusahan 
ang mga indibidwal o grupo 1 
na may kinalaman sa mga kri- 
meng ito. Higit pa, dapat pa- 
wiin ang mga dahilan ng gani- 
tong mga karahasan, anila. 

Tinukoy ng mga Amerikanong 
mambabatas na ang planado at 
sistematikong programa ng “kon- 


tra-insurhensiya” at ang ayudang N l 
pondo ay galing sa gubyerno ng US W 


at tuwiran o di tuwirang ginagamit 


mula sa pahina 8 “5 Cajfqu...,” 


(NDF-NCM) sa isang pahayag ang 
karumal-dumal na masaker at nana- 
wagan ito ng hustisya para sa li- 
mang elemento ng CAFGU at kani- 
lang mga pamilya. 

Hindi ito ang unang pagkakata- 
on kung saan ang mga elemento ng 
CAFGU ang pinagbuntunan ng sisi 
at galit ng mga regular na sundalo 
sa North Central Mindanao. Hang- 
gang ngayon ay nakakulong pa rin 

ng PNP at AFP sa 
paghahasik ng ka- 
rahasan. Naba- 
bahala sila na 
ang ayudang 
ibinibigay 
para sa 
pagsasa- 
nay sa mga pwer- 
NA sang militar at 
N. pulisya ng rehi- 
men at pag- 
> papahusay 

ng mga ga- 
mit-militar ay 
| ginagamit sa 
paglabag sa 
karapatang- 


Kabilang 
sa mga nag-is- 
ponsor sa sulat na 
ito sina James L. Oberstar 


ang mga elemento ng CAFGU na 
inakusahang nakipagsabwatan sa 
BHB nang salakayin ng mga Pulang 
mandirigma ang detatsment ng mi- 
litar sa Boco, Banlag, Valencia City 
noong Agosto 2006. Dalawampu't 
siyam na armas ang nasamsam ng 
mga Pulang mandirigma sa reyd na 
ito. 

Nananawagan din ang NDF-NCM 
sa lahat ng mga elemento ng 
CAFGU sa buong kapuluan na tumi- 
walag na sa grupong paramilitar. 


(Democrat-Minnesota) at Joseph 
R. Pitts (Republican-Pennsylva- 
nia). Kasama sa mga pumirma ang 
mga tagapangulo ng mga komite: 
Tom Lantos (Democrat-California), 
Committee on Foreign Affairs; 
David Obey (Democrat-Wisconsin), 
Ways and Means Committee: Mike 
Honda (Democrat-California), Asi- 
an-Pacific American Caucus; at 
John Lewis (Democrat-Georgia), 
Oversight Subcommittee. 

Sinabi naman ng National Coun- 
cil of Churches in the Philippines na 
magpapatuloy ang kampanya ng 
mga simbahang Protestante at mga 
komunidad na Pilipino sa US upang 
tiyaking maipasa sa US Congress 
ang panukala na kaltasan ang ayu- 
dang militar ng US sa Pilipinas sa 
2008. 

Nitong nakaraang linggo, ipina- 
abot din ng European Union at Ja- 
pan sa rehimenang kanilang pagka- 
bahala sa lumalalang sitwasyon sa 
karapatang-tao. Kinundena rin ng 
1,700 guro na dumalo sa 5th World 
Congress of Education International 
sa Berlin, Germany noong Hulyo 22- 
26 ang malawakang paglabag sa ka- 
rapatang-tao sa Pilipinas. ABI 


Maliban sa karaniwang sapilitang 
ang pagrerekrut sa kanila, palagian 
na lamang silang ipinambabala ng 
pasistang hukbo sa mga kontra- 
mamamayang operasyon. Sila ang 
laging inilalagay sa unahan ng mga 
operasyon kung saan pinakabulne- 
rable silang matamaan kapag may 
sumiklab na labanan. Kapag naka- 
karanas naman ng pagkatalo ang 
AFP, sila ang karaniwang isina- 
sangkalan at pinagbubuntunan ng 
galit at sisi. ABI 

Jonas Burgos, 
dinala sa mga 
kampo militar 


N T pang tes- 
A tigo ang nag- 
Y a 

7 paabot ng im- 


MAA pa- 
g du- 
mukot kay Jonas Burgos, aktibis- 
tang anak ng anti-Marcos na per- 
yodistang si Joe Burgos. 

Ayon sa testigo, na nagsabing 
isa siyang dating ahente ng Natio- 
nal Intelligence Coordinating 
Agency, nagkataong nasa Ever Go- 
tesco Mall siya noong Abril 28 
nang dukutin si Jonas. Sakay ng 
isang motorsiklo, nasundan niya 
ang mga sasakyang ginamit sa 
pagdukot (may plakang WAM-155 
at XBC-881) at nakitang pumasok 
ito sa upisina ng ISAFP sa Camp 
Aguinaldo. Pagkatapos nito ay tu- 
mungo ang mga sasakyan sa Office 
of the Commanding General at sa 
Military Intelligence Service Group 
sa Fort Bonifacio. 

Mula noon ay napag-alaman na 
ng mga imbestigador na ang sa- 
sakyang may plakang XBC-881 ay 
nakaasayn sa upisina ni Gen. Ro- 
meo Tolentino, hepe ng AFP. 

Samantala, nagrali nitong Hul- 
yo 6 ang Kilusang Magbubukid ng 
Pilipinas (KMP) para gunitain ang 
ika-100 araw ng pagkawala ni Jo- 
nas Burgos. Nagsuot ang mga nag- 
protesta ng mga maskarang litrato 
ni Jonas, dahil anila, si Jonas Bur- 
gos ang mukha ng daan-daan pang 
ibang biktima ng pagdukot. 

Humigit-kumulang 200 na ang 
dinudukot at hindi pa natatagpu- 
an, ayon sa grupong Karapatan. [EB 

Rehimeng Arroyo, 
nanghimasok sa minahan 


sa bansa 


darambong nito sa likas na yaman ng bansa matapos nito aku- 


Tier na ngang isinakatuparan ng rehimeng Arroyo ang pan- 


in ang kontrol sa buong sektor ng pagmimina sa Pilipinas. 


Sa pamamagitan ng Execu- 
tive Order No. 636 na pinirma- 
han ni Gloria Arroyo noong Hu- 
lyo 18, direkta nang hahawakan 
ng Malacañang ang Philippine 
Development Mining Corporation 
(PDMC). Ang PDMC ay isang kor- 
porasyong pagmamay-ari ng gu- 
byerno na nangangasiwa sa in- 
dustriya ng pagmimina at nag- 
aapruba sa mga bagong proyekto 
sa pagmimina. Nagsasagawa rin 
ito ng exploration, aktwal na 
pagmimina at pangangalakal ng 
mga mineral. 

Halos kasabay ng pagkontrol 
sa PDMC ay itinalaga ng mga ali- 
pures ni Gloria Arroyo sa Kongre- 
so si Rep. Ignacio “Iggy” Arro- 
yo, bayaw ng pekeng presi- 
dente bilang pinuno ng 


House Committee on Na- 6f. 


tural Resources. Sa pag- 
kakahirang dito ng ba- 
yaw ni Arroyo, matiti- 
yak na ng Ma- 
lacahang 


hinggil 
sa pagmi- 
mina ay papa- 
bor sa naghaharing pangkatin at 
sa amo nitong mga imperyalista, 
at aayon sa maka-imperyalista at 
mapandambong na RA 7942 o 
ang Mining Act of 1995. 

Mula nang isabatas ang Mi- 
ning Act of 1995, bilyun-bilyong 
piso na ang dinambong ng mga 


dayuhang minahan at siyam na 
milyong ektaryang lupain na ang 
kinamkam nila para sa eksplora- 
syon at ekstraksyon ng mga mi- 
neral. Malawakang pinsala na rin 
ang idinulot ng kanilang mga 
operasyon sa ekonomya at kali- 
kasan ng bansa. 

Sa isang pahayag, nanawagan 
sa mamamayang Pilipino si Grego- 
rio “Ka Roger” Rosal, tagapagsali- 
ta ng Partido, na tutulan at laba- 
nan ang anumang klase ng panda- 
rambong sa likas na yaman at mi- 
neral ng bansa. Aniya, dapat ma- 
nagot ang rehimeng 

Arroyo sa pagpabor 
t nito sa interes ng 
mga dayuhang im- 
peryalista at mga 
¥ kasabwat ni- 
NG tong lokal na 
kapitalista. Igi- 
niit din si Rosal 
ang pagbabasu- 
ra sa Mining Act 
of 1995, na ipi- 
nanukala ni 
Gloria Arroyo 
nang senador 
pa siya. 

Ipina- 


Rosal ang 
atas ng Partido 

sa Bagong Huk- 
bong Bayan (BHB) na maglunsad 
ng mga pamarusang aksyon at 
iba pang karampatang hakbang 
laban sa mga dayuhang minahan 
laluna sa mga teritoryong saklaw 
ng rebolusyonaryong kilusan. W 

SA IBAYONG DAGAT Q | P 


Mga manggagawang Pilipino, 
nilinlang at inaalipin sa Iraq 


apilitang pinagtatrabaho ang mga manggagawang Pilipino ng mga 

C foreco na Amerikano sa Iraq. Kadusta-dusta at api ang kalaga- 
yan ng mga manggagawang Pilipino na pwersahang dinala sa 

Iraq at pinagtatrabaho roon na parang mga alipin. 


Ito ang ibinunyag ng isang 
manggagawang Amerikano sa harap 
ng isang imbestigasyon ng Senado 
ng US kaugnay sa konstruksyon ng 
kanilang embahada sa Baghdad ni- 
tong Hulyo 27. Ayon kay Rory May- 
berry, isang medical technician na 
empleyado ng First Kuwaiti Trading 
& Contracting Company, nakasabay 
niya sa eroplano mula Kuwait ang 
51 Pilipino noong Marso 2006. Bu- 
ong akala ng mga Pilipino na pa- 
punta sila sa Dubai para magtraba- 
ho sa mga hotel doon. Laking gulat 
na lamang nila nang ianunsyo ng 
kapitan ng eroplano nang nasa ere 
na sila na papunta sila sa Iraq at 
hindi sa Dubai. Galit na galit ang 
mga Pilipino sa panloloko na gina- 
wa ng kumpanya ngunit wala na si- 
lang magawa. Tumestigo si May- 
berry dahil hindi niya masikmura 
ang pangingidnap at ismagling ng 
First Kuwaiti sa mga manggaga- 
wang Pilipino. 

Bagamat walang mga pasapor- 
te at awtorisasyon para magtraba- 
ho, madaling naipuslit ang mga 
manggagawang Pilipino sa gwar- 
dyadong seksyon kung saan itina- 
tayo ang embahada ng US. Pinag- 
trabaho sila at sinahuran bilang 
mga manggagawang pang- 
konstruksyon gayong iniempleyo 
sila batay sa kanilang mga kakaya- 
hang teknikal. Isa na rito ang 
isang Pilipinong kunwa'y inem- 
pleyo dahil sa kanyang kasanayan 
bilang telephone repairman. Pagda- 
ting sa Baghdad, pinagtrabaho si- 
ya bilang manggagawa sa kons- 

truksyon at sinahuran ng 
mas mababa sa nakasaad sa 
kanyang kontrata. 

Pinagtatrabaho sila nang 
walang sapat na protek- 
syon, walang sapatos, wa- 
lang mga gwantes at sin- 
turong pangkaligtasan / 
(harness). Pinatitira sila ġġ 
sa masisikip na trailerat “M 
pinagtatrabaho kahit may- 
sakit. 

Ayon naman kay John f 
Owens, isa ring Ameri- 
kanong nagtraba- 
ho sa Baghdad 
mula 2005-2006, 
marami sa mga 
manggagawang 
dayuhan doon 
(ibig sabihin di Amerikano at di rin 
Iraqi) ay pinagtatrabaho nang 
hanggang 12 oras kada araw, pi- 
tong araw sa isang linggo. 

Ang salaysay na ito nina May- 
berry at Owen ay nagpatingkad sa 
malaaliping sitwasyon ng mga 
manggagawa sa Iraq. Bukod sa 
mga manggagawang naobserbahan 
nila sa Baghdad, tinatayang 
mayroon pang mahigit 6,000 
manggagawang Pilipino na direk- 
tang sangkot sa okupasyon ng US 
sa Iraq. Nagtatrabaho sila bilang 
mga tagaluto, drayber at tagalinis 
ng mga pasilidad at kagamitan ng 
militar ng US sa Iraq. 

Sa isang maigsing dokumenta- 
ryong pinamagatang “Someone 
Else's War”, sinundan ng isang 
filmmaker ang kumplikado at ma- 


panlinlang na proseso ng pagpu- 
puslit ng mga manggagawa mula 
sa mahihirap na bansang katulad 
ng Pilipinas tungong Iraq. 

Ayon kay Ramil Autencio, isa sa 
mga Pilipinong 
manggagawa na 
humarap sa kame- 
ra, hindi 
| akalaing mapu- 
punta siya sa 
Iraq nang umalis 
siya sa Pilipinas. 
Si Autencio ay 
iniempleyo ng MGM 
Worldwide Manpower & 
General Services, isa sa mga lo- 
kal na recruitment agency ng 
First Kuwaiti. Nakasaad sa ka- 
nyang kontrata na magtatra- 

baho siya bilang teknisyan 
$ sa Kuwait. Pero pagkatapos 
f ng anim na linggo sa Kuwa- 
f it, bigla na lamang siyang 
inutusan ng mga upisyal ng 
First Kuwaiti na sumakay sa 
isang bus papuntang Iraq ka- 
sama ng iba pang mga 
manggagawa. Nang tumutol 
sila, binantaan silang ipakukulong 
at mumultahan. Dahil sa dati nang 
malaaliping mga probisyon sa ka- 
nilang mga kontrata at kawalan ni- 
la ng mga karapatan, walang naga- 
wa ang mga manggagawa kundi 
sundin ang mga utos ng kanilang 
kontraktor. 

Napag-alaman din sa doku- 
mentaryo na halos lahat ng mga 
ahensyang sapilitang nagpapatra- 
baho sa Iraq, kabilang ang First 
Kuwaiti, ay mga subcontractor ng 
Halliburton Inc. Ang Halliburton 
ang dambuhalang kumpanyang 
Amerikano na kumopo sa mga kon- 
trata para sa rehabilitasyon ng im- 
prastruktura sa Iraq. Dati itong pi- 
namumunuan ng bise-presidente 
ng US na si Dick Cheney at itinutu- 
ring na kroni ng rehimeng Bush. Œ 

Labanan ang kahibangan at lumalalang 
pasismo ni Gloria Arroyo 


ang talumpati ni Gloria Arroyo sa pagbubukas ng 

ika-14 na Kongreso nitong Hulyo 23. Malaking 
kahibangan ang deklarasyon ni Arroyo na mapabibi- 
lang ang Pilipinas sa hanay ng pinakamauunlad at pi- 
nakamodernong mga bansa sa loob ng 20 taon. Tu- 
song layunin ni Arroyo ang magayuma ang mamama- 
yan ng kanyang mga salita habang ginagamit ang 
sukdulang pasistang karahasan upang panatilihin ang 
kasalukuyang mapagsamantala at mapang-aping sis- 
tema. 

Kabulastugan ang ipinapangako ni Arroyo na pag- 
sulong ng Pilipinas. Sa kanyang halos isang oras 
na talumpati, wala siyang ginawa kundi mag- 
basa ng listahan ng mga kalsada, tulay at iba RS 
pang proyekto sa kanyang P1.7 trilyong tat- WIN 
long taong programang pang-imprastruktura. % 
Ang gayong mga proyektong pang-imprastruk- 
tura ay luma nang estilo ng panloloko ng dikta- 
durang Marcos at mga 
bulok na rehimen sa na- 
karaan upang silawin ang 
mamamayan at papaniwa- 
lain silang mayroong 
kaunlaran. 

Ang totoo, walang idi- 
nudulot na makabuluhang 
pagbabago sa 
ekonomya ang 
paggawa ng 
ilang mga kalsada o mga tu- 


Treku pang-uulol sa mamamayang Pilipino 


Gawaing pangkultura 


Mga tampok 
sa isyung ito... 


ng mga bata 
sa kanayunan PAHINA 5 


Masem yu 


lay. Walang iaambag ang ganito lamang sa pagpapaun- 
lad ng atrasado at bulok na sistema ng produksyon sa 
Pilipinas. Hindi niyon nilulutas ang krisis sa ekonomya 
at kabuhayan ng mamamayan. Malala pa, ang gayong 
mga proyektong pang-imprastruktura ay gagamitin la- 
mang na palabigasan ni Arroyo at kanyang mga kasab- 
wat at sa katuus-tuusa'y magiging dagdag na pabigat 
lamang sa mamamayan. 

Ang kakulangan ng imprastruktura ay salamin, at 
hindi sanhi, ng labis na pagkaatrasado ng bansa. Kung 
walang kaakibat na pagbabago sa saligang sistema ng 
produksyon, walang ibang kabuluhan ang 
pagtatayo ng mga tulay at paglalatag ng da- 
an-daang kilometrong kalsada kundi ang 
pagtakpan lamang ang kalunus-lunos na 
ekonomya ng Pilipi- 
| nas. 


Para sa mama- 
mayang Pilipino, 
walang saysay ang 
daan-daang kilo- 
metrong kalsada 
samantalang 
lugmok sila sa 
sukdulang ka- 
hirapan. Salat 
na salat 
ang ma- 
sang mag- 
sasaka at 


US Congress, nanawa- 
gang itigil na ang 
pamamaslang PAHINA 9 


PAHINA 6 


Mga instruksyon sa paglilimbag 

1. Ang pahina 12, na eksaktong kopya ng pahina 1 maliban sa mas mapusyaw ang 
masthead o logo ay para sa mga gumagamit ng mimeo machine o naglilimbag sa 
paraang v-type. Idinisenyo ito para hindi madaling makasira ng istensil. 


2. Pag-print sa istensil: 


Sa print dialog, i-check ang Print as image 
Alisin ang check sa Shrink oversized pages to paper size 


I-click ang Advanced 
Tiyaking naka-set sa 100% ang Scaling 


a) 

b) 

k) I-click ang Properties 
d) 

e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


